《和吴伯承》
宋代·张栻

一苇湘可航，风涛逮春深。
裴台咫尺地，勇生复雨淫。
窗前几红咫，俯首如不禁。
悠悠览物化，了了知予心。
卜邻得佳士，问学方骎骎。
端如云间鹤，不受尘埃侵。
应门有长须，杖策许相寻。
匪为食有鱼，杞桋采墙阴。
听我清庙诗，三叹有余音。
洋洋面世下，斯道岂陆沉。
君看有本源，发端自涔涔。
原君勉勿倦，抱膝试长吟。
傥臻名教乐，何必怀山林。
新诗尚来嗣，庶以贻规箴。

作者简介：张栻（1133年9月15日——1180年3月22日）字敬夫，后避讳改字钦夫，又字乐斋，号南轩，学者称南轩先生，谥曰宣，后世又称张宣公。南宋汉州绵竹（今四川绵竹市）人，右相张浚之子。南宋初期学者、教育家。南宋理宗淳祐初年（1241年）从祀孔庙，后与李宽、韩愈、李士真、周敦颐、朱熹、黄干同祀石鼓书院七贤祠，世称石鼓七贤。